Александров Алексей Геннадьевич
Алексей Геннадьевич Александров(1973-мĕш çулта ГДРта çуралнă. Хăшпĕр çăлкуçра Минск тесе те палартаççĕ. — чăвашран тухнă тĕнчери гроссмейстер. Ахăртнех, ун пекки чăвашсем хушшинче урăх çук та пулĕ. Çавăн пекех вăл Беларуç республикин шахмат енĕпе тĕнче шайĕнчи спорт маçтăрĕ. Беларуç республикин чемпионĕ (1989, 1990, 1996, 2007). 1991-мĕш çулта 18 тултарман шахматистсен тĕнери чемпионатĕнче броза медаль çĕнтерсе илнĕ. 1992-мĕш çулта 20 тултарман шахматистсен Европа чемпионатĕнче ылттăн медаль çĕнтерсе илнĕ. Тепĕр çултан (1993) çавнашкал чемпионатрах — бронза медаль. Еаропăн 2000-мĕш çулхи вице-чемпионĕ. Шахматла хăвăрт выляссипе Европа чемпионĕ (Варшава, 2007). 2008-мĕш çулхи çавнашкал чеспионатра — бронза медаль. Беларуç чысне хÿтĕлесе вунă шахмат Олимпиадине (1996, 1998, 2000, 2002, 2004, 2006, 2008, 2014, 2016, 2018), Европăн командăлла пилĕк чемпионатне (1992, 1997, 1999, 2003, 2017) тата Тĕнче Кубокĕн ăмăртăвне (2017) хутшăннă. Санкт-Петербургри Петров мемориалĕн (2000) тата Минскри Inautomarket Open пĕтĕм тĕнчери турнирăн (2005) çĕнтерÿçи.

Беларуç гражданинĕ, пурăнасса та унтах пурăнать. Çавăн пекех унăн Раççей (РФ) гражданлăхĕ те пур.

Биографи
1973-мĕш çулта ГДРта çуралнă. Унта унăн ашшĕ, Геннадий Алексеевич Александров, çарçынни, çар хĕсметĕнче тăнă. Геннадий Александрович — Чăваш республикинчи Елчĕк районĕнчи Тĕмер ялĕнче çуралнă çын. Шахмитистăн амăшĕ те, Луиза Александровна, чăвашах, вăл Елчĕк районĕнчи Курнавăш ялĕнче çуралса ÿснĕ. 

Геннадий Алексеевич Александров, полковник, Беларуçри чăвашсен "Атăл" пĕрлĕхне ертсе пырать.
Луиза Александровна Александрова — "Атăл" пĕрлĕх çумĕнчи "Хамăр ял" ансамбле çÿрет. Вăл каланинчен:

<Куçару: — Чăваш Ене пире тымарсем туртаççĕ, чăннипе вара пĕрлĕх унта çуралнисене çеç мар, ытти тĕлсенчен (Балтиçум, Украина, Молдова, Мускав облаçĕ) кунта килсе вырнаçнă чăвашсене  те пĕрлештерсе тăрать. Çавăнпа ятра "тĕнчери" тени пур, Буларуçре эпир менпурĕ 2,5 пин çын. Тĕллевĕ кунта килсе йăхташсемпе тăван чĕлхепе калаçма май тупасси. Тăван чĕлхене кашни кун аса илетпĕр, ачасене вĕрентетпĕр. Хамăрах сăмахсарсем, калаçу кĕнекисем ăсталатпăр, пĕрне-пĕри паратпăр. Хăшпĕр асламăшĕ-кукамăшĕсене мăнукĕсем чăваш чĕлхине верентеççĕ...>

Алексей Александровăн ачалăхĕ Белоруссири Кобрин хулинче иртнĕ. Вăл кунти 4-мĕш номерлĕ шкулта вĕреннĕ.

Шахматпа еплерех кăсăкланма пуçланине çапла аса илет:

<Куçару: Шахматпа мĕнле аппаланма пуçланине пит аван астăвап. Кăна мансăрах татса пачĕç теме пулать. Эп Кобринра 4№ шкулта вĕренеттĕм, класс ертÿçи кашнийĕнех секцие çырăнмалли пирки пĕлтерчĕ. Вĕсем вара виççĕ: ÿкересси, бал ташшисем тата шахмат. Пурте паллах çырăнчĕç. Манăн секцири ĕçхĕл тÿрех ăнса пыма пуçларĕ. Тепĕр эрнеренех эп ДЮСШна куçрăм.>

Часах унпа Беларуçри чи паллă шахмат тренерĕсенчен пĕри Михаил Шерешевский ĕçлеме пуçлать.

Шахматист 1997-мĕш çулта тĕнчери гросссмейстер пулса тăнă.

Шахмат олимпиадисенчи результатсем

Шахматри рейтингĕ еплерех улшăнса пыни

Алексей Александров хутшăннипе тухнă кĕнекесем 
 Александров Алексей Геннадьевич, Давыдюк Степан Иосифович. "Пешки - даром?"  Жанр: Развлечения, Спорт Язык: русский Год: 2002 Издатель: Полымя.Город: Минск. ISBN 985-07-0410-1  
 Александров А.Г., Давыдюк С.И. Кому служат пешки? Минск: Беларусь. 2005. 72 с. ISBN 985-01-0520-8.

Асăрхавсем

Каçăсем 
 Официальный сайт Международной шахматной федерации (ФИДЕ)
 
 Крупнейший международный шахматный интернет-портал
 Журнал «64 — Шахматное обозрение»
 Чатранг-Намаг. Объяснение игры в шахматы и изобретение игры в нарды. Перевод с пехлеви и комментарии А.А. Амбарцумяна
 Чӑвашри шкулсенче шахмат выляма вӗрентӗҫ

Çаплах пăхăр 
 Савельев Александр Владиславович 

 
Шахмат теорийĕ
Шахмат тактики
Шахмат композицийĕ
Спорт
Чăваш спортсменĕсем
Беларуç